تایلندده، تهای راکسا چارت پارتیسی، مارس آییندا کئچیریله‌جک پارلامنت سئچیم‌لرینده باش ناظیرلیک مقامی اوچون تکلیف ائتدیگی شاهزاده اوبول راتانانین نامیزدلیگین‌دن ایمتیناع ائدجگینی بیلدیریب.
کیودونون خبرینه گؤره، تهای راکسا چارت پارتیسین‌دن بیلدیریب‌لر کی، کرال ماها واجیرالونگکورن-ون آچیقلاماسینا ایستینا‌دن "کرالا و کرالیت عائله‌سی‌نین دیگر عضو‌لرینه باغلی‌لیقلا امره اطاعت ائدیلجگی، سئچیم کومیسیونو قانون‌لاری و آنایاسا چرچیوه‌سینده حرکت ائدیلجگی" قئید اولونوب.
پارتی، مارس آییندا کئچیریله‌جک پارلامنت سئچیم‌لرینده باش ناظیرین اوچون تکلیف ائتدیگی شاهزاده اوبول راتانانین نامیزدلیگین‌دن ایمتیناع ائدجگینی بیلدیریب.
کرال ماها واجیرالونگکورن، کنیاگینیا اوبول راتانانین کئچن هفته باش ناظرینه نامیزد گؤستریلمه‌سی‌نین سونرا کرال عائله‌سی‌نین هئچ بیر عضوونون سیاسته داخیل اولماماسی لازیم اولدوغونو قئید ائتمیشدی.
سارای‌دان بیلدیریب‌لر کی، کنیاگینیا راتانانین ایندییه قدر بنزرینه راست گلینممیش بو تشببوسونون "یاراشیق‌سیز" اولدوغو و بیر کرال امکداشی‌نین سیاسته آتیلماسی‌نین "اؤلکه‌نین مدنیتینه، عادت و عنعنه‌لرینه اعصیانکارلیق" معناسینا گلجگی ایفاده ائدیلمیشدی.
متخصص‌لر، کرال واجیرالونگکورن‌ون بو موداخیله‌سی‌نین، سئچیم کومیسیونونون راتانانین نامیزدلیگینی اعتبارسیز ائتمه‌سینه سبب اولا بیله‌جگی فیکرینی پایلاشدی.
تایلندده 2014ده نیظامی کودتا ایله دئوریلن کئچمیش باش ناظیر یینگلوک شیناواترانین قاپادیلان پارتینین داوامی کاراکترلی تهای راکسا چارت پارتیسی، دولت کودتاسی سونراسی کئچیریله‌جک ایلک پارلامنت سئچیم‌لری اوچون کرال ماها واجیرالونگکورن‌ون باجی‌سی شاهزاده اوبول راتانایی باش ناظیرینه نامیزد گؤسترمیشدی.
اؤلکه تاریخینده بیر کرال عائله‌سی منسوبو ایلک دفعه باش ناظیرلیگه نامیزد گؤستریلمیشدی.
